b"\n_START_ARTICLE_\nDragon Ball Online\n_START_SECTION_\nHistoria\n_START_PARAGRAPH_\nDragon Ball Online comen\xc3\xa7a l'Any 1000 de la Cronologia de Bola del Drac (216 anys despr\xc3\xa9s que Son Goku s'an\xc3\xa9s a entrenar amb Oob en l'Any 784, ignorant per complet les hist\xc3\xb2ries no creades per Toriyama, com la saga GT i les pel\xc2\xb7l\xc3\xadcules). El jugador encarnar\xc3\xa0 a un dels molts guerrers que poblen el Dragon World, buscar\xc3\xa0 les set Boles de Drac, entrenar\xc3\xa0 i participar\xc3\xa0 en el Tenkaichi Bud\xc5\x8dkai (Torneig d'arts marcials) i fins i tot es convertir\xc3\xa0 en un superguerrer llegendari. Mentre el jugador s'entrena, s'adonar\xc3\xa0 que alguna cosa est\xc3\xa0 amena\xc3\xa7ant a la Terra._NEWLINE_La Terra est\xc3\xa0 sent dividida en diversos trossos per una malvada organitzaci\xc3\xb3 coneguda com el Ull Fosc (\xe9\x97\x87\xe3\x81\xae\xe7\x9b\xae\xe7\x8e\x89 , Yami no Medama). Gr\xc3\xa0cies a les indicacions de la Patrulla del Temps de Trancs  (\xe3\x82\xbf\xe3\x82\xa4\xe3\x83\xa0\xe3\x83\xbb\xe3\x83\x91\xe3\x83\x88\xe3\x83\xad\xe3\x83\xbc\xe3\x83\xab\xe3\x83\xbb\xe3\x83\x88\xe3\x83\xa9\xe3\x83\xb3\xe3\x82\xaf\xe3\x82\xb9 , Taimu Pator\xc5\x8dru Torankusu), el jugador es fica en una aventura per a derrotar a aquesta organitzaci\xc3\xb3, coneixent a altres jugadors pel cam\xc3\xad gr\xc3\xa0cies a les opcions en l\xc3\xadnia del joc. A m\xc3\xa9s, els personatges originals de la s\xc3\xa8rie faran la seva aparici\xc3\xb3 a Dragon Ball Online.\n_START_SECTION_\nComen\xc3\xa7ament de l'aventura\n_START_PARAGRAPH_\nDe moment han estat confirmades les seg\xc3\xbcents esp\xc3\xa8cies jugables: terrestres, Majin (dimoni) i namekians. El jugador podr\xc3\xa0 personalitzar l'aparen\xc3\xa7a f\xc3\xadsica del seu personatge al crear-lo (pentinats, colors i roba). Els terrestres comen\xc3\xa7aran la seva aventura a la Terra ajudant a la Patrulla del Temps d'en Trancs a salvar el planeta. Els namekians, en canvi, comen\xc3\xa7aran al nou planeta Namek, guiats pel savi Saich\xc5\x8dr\xc5\x8d per a ajudar als terrestres. No s'han especificat encara noves dades._NEWLINE_Els jugadors a m\xc3\xa9s podran comen\xc3\xa7ar la seva aventura com nens, fent que el seu personatge vagi creixent i augmentant de poder com a la s\xc3\xa8rie original de Dragon Ball.\n_START_SECTION_\nRaces i classes de personatge\n_START_PARAGRAPH_\nCada ra\xc3\xa7a posse\xc3\xafx una classe de combat predominantment f\xc3\xadsic i altra de combat predominantment espiritual.\n_START_SECTION_\nData d'eixida\n_START_PARAGRAPH_\nLa beta es va endarrerir unes quantes vegades, i va comen\xc3\xa7ar a Corea del Sud el gener de 2010. Al Jap\xc3\xb3 encara no ha comen\xc3\xa7at._NEWLINE_La beta ser\xc3\xa0 oberta, al contrari del que es deia fins ara. \xc3\x89s a dir, qualsevol podr\xc3\xa0 participar gratu\xc3\xaftament en el per\xc3\xadode de prova que segurament es donar\xc3\xa0 unes setmanes abans de la sortida del joc previ registre o signatura de confidencialitat, segons l'empresa. Encara que \xc3\xa9s possible que nom\xc3\xa9s puguin participar en la beta els residents a Corea, per exemple, en altres jocs del g\xc3\xa8nere com Warhammer Online s\xc3\xad que ha pogut ser betatester qualsevol jugador del m\xc3\xb3n._NEWLINE_Ja es pot apreciar una web en la qual est\xc3\xa0 una beta del joc http://dbo.netmarble.net/main.asp"